[{"text_idx": "#000000", "text": "La artikolo pri la Brazila eldonejo Fonto fermas la c\u0302i-jaran ciklon Nia trezoro de La Ondo de Esperanto, en kiu oni prezentis plej gravajn eldonejojn de Esperanto-libroj, ekde la legenda Pariza Hachette g\u0302is la nun aktivaj FEL, Iltis kaj Fonto. C\u0302iuj c\u0302i-jaraj tekstoj de Nia trezoro aperos en 2012 ankau\u0306 bros\u0302urforme."}, {"text_idx": "#000001", "text": "La eldonejo Fonto naskig\u0302is en 1980 pro tio, ke Torben Kehlet \u2013 por kiu Fonto tiutempe kompostis plurajn verkojn (vidu poste) \u2013 ne konsentis, por festi la 400-jaran datrevenon de la morto de l\u2019 fama Portugala poeto Lui\u0301s de Camo\u0303es, eldoni ties verkon La Luzidoj. Li diris: \u201cSe vi tiom s\u0302atas c\u0302i tiun verkon, do eldonu g\u0302in!\u201d Gersi Alfredo Bays efektive intencis eldoni nur du librojn: La Luzidoj kaj la verkon de sia amiko Jorge Amado (La morto kaj la morto de Kinkas Akvobleko), tiam la plej fama brazila romanverkisto (por kiu li kunlaboris reviziante librojn). Sed tuj venis amaso da proponoj (pere de William Auld)... kaj g\u0302is nun li ankorau\u0306 ne haltis en eldonagado.\nLa revuo Fonto naskig\u0302is pro la sama kialo: Kehlet volis eldoni literaturan revuon kaj intencis revivigi Nordan Prismon. C\u0302ar oni bezonis du monatojn por reagi... li perdis la entuziasmon pri literatura revuo, kaj diris: \u201cSe vi volas eldoni revuon, do tion faru vi!\u201d"}, {"text_idx": "#000004", "text": "Gersi Alfredo Bays en sia oficejo"}, {"text_idx": "#000005", "text": "Same kiel TK/Stafeto kaj FEL, ankau\u0306 Fonto plukonstruis sur la heredaj\u0302o de Stafeto: same kiel g\u0302i \u2013 baze nur la laboro de unu persono (Re\u0301gulo Pe\u0301rez en Stafeto, Gersi Alfredo Bays en Fonto); same kiel g\u0302i \u2013 nur libroj kun enhave bona kvalito; ec\u0302 multe pli da titoloj ol Stafeto, entute pli ol 130 c\u0302e Fonto. Kaj ankorau\u0306 aperas novaj libroj, plej laste dulingva poemaro (latina kaj Esperanta) de Jozef Rumler."}, {"text_idx": "#000011", "text": "Traduke aperis amaso da verkoj el plej diversaj lingvoj: de Reinhard Haupenthal el la germana, de Geraldo Mattos el la portugala, de Kris Long el la rusa, de Leopold H. Knoedt \\kaj aliaj el la portugala, de Hilda Dresen el la estona, de Ionel Onet\u0327 el la rumana, de Fernando de Diego el la hispana kaj angla, Toma\u0301s\u030c Pumpr el la c\u0302eh\u0302a, k.a. Aperis pluraj tradukoj de Gerrit Berveling: Antologio Latina (4a volumo presata, el la latina), La Bona Mesag\u0302o de Jesuo (la kvar evangelioj, el la greka), La Duakanonaj Libroj el la greka (3a volumo c\u0302e VoKo), Lukio au\u0306 azeno el la greka, La konspiro de Katilino el la latina, Du Virinoj el la nederlanda."}, {"text_idx": "#000013", "text": "Ni ne forgesu pri didaktikaj verkoj, speciale Gerda malaperis! de Claude Piron kaj pluraj aliaj."}, {"text_idx": "#000016", "text": "La revuo c\u0302esis aperi, sed g\u0302i plu estas disponebla \u201cpapere\u201d kaj ankau\u0306 (plena kolekto) en disko."}, {"text_idx": "#000017", "text": "La eldonejo mem ankorau\u0306 plu agadas."}, {"text_idx": "#000019", "text": "C\u0302i tiu artikolo aperis en la decembra kajero de La Ondo de Esperanto.\nC\u0302e represo bonvolu nepre indiki la fonton paperan (se en presaj\u0302o) au\u0306 retan (se en retejo):\nRete: La Balta Ondo "}, {"text_idx": "#000021", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000022", "text": "Demonstraj versioj de \u201cLa Ondo\u201d"}, {"text_idx": "#000023", "text": "Musklaku la kovrilon por legi pliajn informojn."}]